Дело C-282/18: Жалба, подадена на 25 април 2018 г. от The Green Effort Ltd срещу определението на Общия съд (втори състав), постановено на 23 февруари 2018 г. по дело T-794/17 — The Green Effort Ltd/EUIPO

Жалба, подадена на 25 април 2018 г. от The Green Effort Ltd срещу определението на Общия съд (втори състав), постановено на 23 февруари 2018 г. по дело T-794/17 — The Green Effort Ltd/EUIPO

(Дело C-282/18)

Страни

Жалбоподател: The Green Effort Ltd (представител: A. Ziehm, Rechtsanwalt)

Друга страна в производството: Служба на Европейския съюз за интелектуална собственост (EUIPO)

Искания на жалбоподателя

Жалбоподателят моли Съда:

— да отмени изцяло определението на Общия съд (втори състав) от 23 февруари 2018 г. по дело T-794/17,

— да отмени обжалваните решения,

— да отмени решението за отмяна на марка на ЕС № 9 528 001,

— да отхвърли искането за отмяна на правата,

— да уважи искането му за възстановяване на правата (restitutio in integrum),

— да получи и да се основе на документите по образуваните пред EUIPO производства по заличаване 12343 C, 10757 C, 10524 C, както и производства по възражения B 002165119, B 002199274, B 002344565, B 002367038, B 002513086 и B 002513151,

— да осъди EUIPO и подалото искане за заличаване лице да заплатят направените от тях съдебни разноски и тези, направени от жалбоподателя.

Основания и основни доводи

В подкрепа на жалбата си жалбоподателят излага следните шест основания за отмяна, съгласно които определението на Общия съд почива на първото основание за отмяна, а с второто, третото, четвъртото, петото и шестото основание се цели да се докаже, че определението е неправилно по други причини.

Първо основание за отмяна: нарушение на член 3, параграф 4 от Решение № 17-4 на изпълнителния директор на EUIPO от 16 август 2017 година относно комуникацията чрез електронни средства.

Доводи в подкрепа на жалбата за отмяна: Общият съд не взел предвид факта, че се приема, че документът е връчен на петия календарен ден след деня на създаването му в системите на EUIPO. Поради това Общият съд изчислил неправилно срока за обжалване на решението от 11 септември 2017 г. на втори апелативен състав на EUIPO.

Второ основание за отмяна: жалбата трябва да бъде обявена за основателна, тъй като обжалваните решения на EUIPO нарушават правата на жалбоподателя, доколкото искането за отмяна, направено от лицето, което моли за заличаване, е недопустимо поради недобросъвестност и неправилно представяне на фактите.

Трето основание за отмяна: жалбата трябва да бъде обявена за основателна, тъй като обжалваните решения на EUIPO нарушават правата на жалбоподателя, доколкото доказателствата на притежателя за реално използване са представени пред EUIPO в законовия срок съгласно Регламент (ЕО) № 2868/95 на Комисията ( 1 ).

Четвърто основание за отмяна: жалбата трябва да бъде обявена за основателна, тъй като обжалваните решения на EUIPO нарушават правата на жалбоподателя, доколкото доказателствата на притежателя за реално използване са представени пред EUIPO в определения от последната законов срок.

Пето основание за отмяна: жалбата трябва да бъде обявена за основателна, тъй като обжалваните решения на EUIPO нарушават правата на жалбоподателя, доколкото, ако EUIPO не е получила доказателствата за реално използване, представени чрез системата за електронни съобщения и/или по факс, това се дължи на технически неизправности на тези системи.

Шесто основание за отмяна: жалбата трябва да бъде обявена за основателна, тъй като обжалваните решения на EUIPO нарушават правата на жалбоподателя, доколкото EUIPO и втори апелативен състав неправилно са отхвърлили искането на жалбоподателя за възстановяване на правата (restitutio in integrum).

( 1 ) Регламент (ЕО) № 2868/95 на Комисията от 13 декември 1995 година за прилагане на Регламент (ЕО) № 40/94 на Съвета относно марката на Общността (ОВ L 303, 1995 г., стр. 1; Специално издание на български език, 2007 г., глава 17, том 1, стр. 189).